[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 1.7.2008

COM(2008) 429 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

(υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε από τον κανονισμό (ΕΚ) αριθ. 1525/2007[2], και ιδίως το άρθρο 37,

Η Ευρωπαϊκή Επιτροπή διαβιβάζει με το παρόν έγγραφο στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 6 στον προϋπολογισμό του 2008.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Εκτελεστικοί Οργανισμοί 4

2.1 Εκτελεστικός οργανισμός εκπαίδευσης, οπτικοακουστικών θεμάτων και πολιτισμού (EACEA) 5

2.2 Εκτελεστικός οργανισμός για το πρόγραμμα δημόσιας υγείας (PHEA) 5

2.3 Εκτελεστικός οργανισμός του διευρωπαϊκού δικτύου μεταφορών (ΔΕΔ-Μ) 6

3. Κοινή Επιχείρηση «Κυψέλες καυσίμου και υδρογόνο» (ΚΚΥ-FCH) 7

4. EUROJUST 9

5. Πρόγραμμα Ανταγωνιστικότητας και Καινοτομίας (ΠΑΚ) 10

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 11

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στη γενική κατάσταση εσόδων και στην κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η αγγλική απόδοση των αλλαγών στη γενική κατάσταση εσόδων και στην κατάσταση εσόδων και δαπανών ανά τμήμα επισυνάπτεται για ενημέρωση με τη μορφή δημοσιονομικού παραρτήματος.

1. Εισαγωγή

Το προσχέδιο διορθωτικού προϋπολογισμού (ΠΔΣΠ) αριθ. 6 για το έτος 2008 καλύπτει τα ακόλουθα στοιχεία :

- τις απαραίτητες προσαρμογές του προϋπολογισμού που απορρέουν από την επέκταση της εντολής τριών εκτελεστικών οργανισμών: του εκτελεστικού οργανισμού εκπαίδευσης, οπτικοακουστικών θεμάτων και πολιτισμού (EACEA), του εκτελεστικού οργανισμού για το πρόγραμμα δημόσιας υγείας (PHEA), και του εκτελεστικού οργανισμού του διευρωπαϊκού δικτύου μεταφορών (ΔΕΔ-Μ),

- τη δημιουργία της απαραίτητης δομής του προϋπολογισμού για την υποδοχή της κοινής επιχείρησης «Κυψέλες καυσίμου και υδρογόνο»(ΚΚΥ-FCH),

- την αύξηση κατά 2,2 εκατ. EUR των πιστώσεων ανάληψης υποχρεώσεων, προκειμένου να καλυφθεί μέρος του κόστους για το νέο κτίριο της EUROJUST,

- την αύξηση κατά 3,9 εκατ. EUR των πιστώσεων ανάληψης υποχρεώσεων για το Πρόγραμμα Ανταγωνιστικότητας και Καινοτομίας (ΠΑΚ) – Επιχειρηματικότητα και Καινοτομία.

Το καθαρό αποτέλεσμα των τροποποιήσεων στις δαπάνες έγκειται σε αύξηση των πιστώσεων ανάληψης υποχρεώσεων κατά 6,1 εκατ. EUR, ενώ δεν σημειώνεται μεταβολή στις πιστώσεις πληρωμών.

2. Εκτελεστικοί οργανισμοί

Στις 15 Απριλίου 2008, η επιτροπή εκτελεστικών οργανισμών (ΚΕΕΟ), που θεσπίστηκε με το άρθρο 24 του κανονισμού (ΕΚ) αριθ. 58/2003[3] του Συμβουλίου, ενέκρινε την επέκταση της εντολής τριών εκτελεστικών οργανισμών – του εκτελεστικού οργανισμού εκπαίδευσης, οπτικοακουστικών θεμάτων και πολιτισμού (EACEA), του εκτελεστικού οργανισμού για το πρόγραμμα δημόσιας υγείας (PHEA), και του εκτελεστικού οργανισμού του διευρωπαϊκού δικτύου μεταφορών (ΔΕΔ-Μ). Την έγκριση αυτή ακολούθησε στις 29 Μαΐου η έγκριση από την Επιτροπή Προϋπολογισμών του Ευρωπαϊκού Κοινοβουλίου.

Οι επίσημες αποφάσεις της Επιτροπής για την επέκταση των εντολών των οργανισμών θα ληφθούν μετά την έγκριση από την επιτροπή εκτελεστικών οργανισμών και την Επιτροπή Προϋπολογισμών του Ευρωπαϊκού Κοινοβουλίου.

Οι τροποποιήσεις που απαιτούνται για την επέκταση των τριών εντολών ορίζονται κατωτέρω.

2.1 Εκτελεστικός οργανισμός εκπαίδευσης, οπτικοακουστικών θεμάτων και πολιτισμού (EACEA)

Στις 14 Ιανουαρίου 2005, η Επιτροπή εξέδωσε την απόφαση 2005/56/ΕΚ[4] για τη σύσταση του εκτελεστικού οργανισμού για τη διαχείριση της κοινοτικής δράσης στους τομείς της εκπαίδευσης, των οπτικοακουστικών θεμάτων και του πολιτισμού.

Η εντολή του οργανισμού αυτού επεκτάθηκε με την απόφαση 2007/114/ΕΚ[5] της Επιτροπής, της 8ης Φεβρουαρίου 2007 ώστε να συμπεριλάβει τη διαχείριση της νέας γενιάς προγραμμάτων που είχε ανατεθεί προηγουμένως στον οργανισμό (MEDIA 2007, Δια βίου μάθηση, Πολιτισμός, Νεολαία σε δράση, Ευρώπη για τους πολίτες), τα σχέδια στους τομείς της εκπαίδευσης, της επαγγελματικής κατάρτισης και της νεολαίας τα οποία διέπονται από τις συμφωνίες που συνάφθηκαν στους τομείς αυτούς από την Ευρωπαϊκή Κοινότητα και τις Ηνωμένες Πολιτείες της Αμερικής και τον Καναδά, καθώς και άλλες πτυχές προγραμμάτων, και ιδίως το παράθυρο εξωτερικής συνεργασίας του Erasmus Mundus.

Η επέκταση της εντολής του οργανισμού που έχει εγκριθεί, αφορά την υλοποίηση των πρόσθετων παραθύρων εξωτερικής συνεργασίας του Erasmus Mundus σχετικά με τη Λατινική Αμερική, την Ασία και τα Βαλκάνια.

Τα πρόσθετα καθήκοντα που ανατίθενται στον οργανισμό σχετικά με την προτεινόμενη επέκταση δεν θα οδηγήσουν σε αύξηση της επιδότησης του εκτελεστικού οργανισμού, διότι αυτή θα καλυφθεί από τις υπάρχουσες πιστώσεις των θέσεων 19 01 04 30 Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού — Επιδότηση για προγράμματα του τομέα πολιτικής «Εξωτερικές σχέσεις» και 22 01 04 30 Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού — Επιδότηση για τα προγράμματα του τομέα 4 του τομέα πολιτικής «Διεύρυνση». Ωστόσο, απαιτείται προσαρμογή για τον πίνακα προσωπικού του οργανισμού, διότι η ενίσχυση του παραθύρου εξωτερικής συνεργασίας προβλέπει δύο έκτακτους υπαλλήλους βαθμού AD 5[6].

2.2 Εκτελεστικός οργανισμός για το πρόγραμμα δημόσιας υγείας (PHEA)

Στις 15 Δεκεμβρίου 2004, η Επιτροπή εξέδωσε την απόφαση 2004/858/ΕΚ[7] για την ίδρυση του «εκτελεστικού οργανισμού για το πρόγραμμα δημόσιας υγείας» και ανάθεσε στον οργανισμό αυτό την υλοποίηση του προγράμματος δημόσιας υγείας 2003-2008 μέχρι τις 31 Δεκεμβρίου 2010. Στις αρχές του 2008, η Επιτροπή πρότεινε την επέκταση της εντολής του οργανισμού για να καλυφθεί η υλοποίηση του νέου προγράμματος κοινοτικής δράσης στον τομέα της δημόσιας υγείας (2008-2013) και η ανάθεση σε αυτόν νέων καθηκόντων που αφορούν άλλα κοινοτικά προγράμματα και μέτρα, η διαχείριση των οποίων ασκείται επί του παρόντος από την Επιτροπή. Αυτά τα νέα καθήκοντα αφορούν τη διαχείριση του προγράμματος για την πολιτική σχετικά με τους καταναλωτές και των κοινοτικών μέτρων κατάρτισης στον τομέα της ασφάλειας των τροφίμων. Επομένως, η διάρκεια του οργανισμού πρέπει να παραταθεί από την 1η Ιανουαρίου 2011 μέχρι τις 31 Δεκεμβρίου 2015, και η επίσημη ονομασία του πρέπει να τροποποιηθεί σε «Εκτελεστικός οργανισμός για την υγεία και τους καταναλωτές», ώστε να αντανακλώνται τα πρόσθετα καθήκοντά του.

Δυνάμει του άρθρου 12 του κανονισμού (ΕΚ) αριθ. 58/2003 του Συμβουλίου, η χρηματοδότηση των εκτελεστικών οργανισμών πρέπει να καλύπτεται από τα κονδύλια των επιχειρησιακών προγραμμάτων που διαχειρίζονται. Ωστόσο, δεδομένου ότι ο προϋπολογισμός του 2008 δεν προβλέπει χρηματοδότηση του εκτελεστικού οργανισμού για την υγεία και τους καταναλωτές όσον αφορά τα νέα προγράμματα που του ανατέθηκαν (Καταναλωτές και κατάρτιση στον τομέα της ασφάλειας των τροφίμων), οι αναγκαίοι δημοσιονομικοί πόροι πρέπει να διατεθούν στον οργανισμό.

Εφόσον ο οργανισμός θα αρχίσει να εργάζεται για τα νέα προγράμματα μόνο κατά την έναρξη του τελευταίου τριμήνου του έτους 2008, η συνεισφορά των προγραμμάτων για τους καταναλωτές και την κατάρτιση στον τομέα της ασφάλειας των τροφίμων πρέπει να καλύπτει μόνο τους τελευταίους τρεις μήνες του έτους. Το συνολικό ποσό που πρέπει να μεταφερθεί στον οργανισμό με εσωτερική μεταφορά αντιστοιχεί σε 340 000 EUR και για τα δύο προγράμματα μαζί. Όσον αφορά το πρόγραμμα για τους καταναλωτές η συνεισφορά αυτή καθορίστηκε σε 226 800 EUR, που θα διατεθούν με εσωτερική μεταφορά από τη γραμμή του προϋπολογισμού για τις δαπάνες διοικητικής διαχείρισης του προγράμματος για τους καταναλωτές (17 01 04 03). Όσον αφορά τα μέτρα κατάρτισης στον τομέα της ασφάλειας των τροφίμων, η συμβολή καθορίζεται σε 113 200 EUR, που θα μεταφερθούν από την αντίστοιχη γραμμή του προϋπολογισμού για τις δαπάνες διοικητικής διαχείρισης (17 01 04 05) εντός του ίδιου κεφαλαίου. Επομένως, όλες οι επιχειρησιακές πιστώσεις των προγραμμάτων θα παραμείνουν αμετάβλητες και διαθέσιμες για να καλύψουν καθαρά επιχειρησιακές δράσεις.

Επίσης, πρέπει να τροποποιηθεί ο πίνακας προσωπικού του οργανισμού που εγγράφηκε στον προϋπολογισμό του 2008, με την προσθήκη τριών θέσεων έκτακτων υπαλλήλων[8].

2.3 Εκτελεστικός οργανισμός του διευρωπαϊκού δικτύου μεταφορών (ΔΕΔ-Μ)

Με την απόφαση της Επιτροπής 2007/60/ΕΚ της 26ης Οκτωβρίου 2006[9] ιδρύθηκε εκτελεστικός οργανισμός για τη διασφάλιση της τεχνικής και δημοσιονομικής διαχείρισης έργων μεταφορών που συγχρηματοδοτούνταν με βάση την ισχύουσα τότε νομική βάση, δηλαδή το πρόγραμμα για το διευρωπαϊκό δίκτυο μεταφορών 2000-2006.

Η τρέχουσα τροποποίηση της εντολής είχε ήδη προβλεφθεί το 2006 και επιτρέπει στον οργανισμό να αναλάβει την πρωτοβουλία για τη διαχείριση έργων μεταφορών που στηρίζονται από το νέο πρόγραμμα για το διευρωπαϊκό δίκτυο μεταφορών 2007-2013. Επιπλέον, το νέο πρόγραμμα προσθέτει νέα χρηματοδοτικά μέσα (π.χ. το μέσο εγγύησης δανείων, συμπράξεις δημόσιου και ιδιωτικού τομέα) και τονίζει τη σημασία της προώθησης και της επικοινωνίας, που απαιτούν περισσότερους ανθρώπινους πόρους για την εφαρμογή τους.

Η αρχική υπόθεση για την κατανομή των υπαλλήλων βασίζεται σε ποσοστό 60% συμβασιούχων υπαλλήλων και ποσοστό 40% έκτακτων υπαλλήλων. Ωστόσο, η Επιτροπή για να αυξήσει τις οικονομίες, αύξησε το ποσοστό των συμβασιούχων υπαλλήλων στο 68%, με αποτέλεσμα να απαιτούνται λιγότερες θέσεις έκτακτων υπαλλήλων από τις αρχικά προβλεπόμενες. Επομένως, η Επιτροπή προτείνει να μειωθεί ο πίνακας προσωπικού από 40 σε 32 θέσεις έκτακτων υπαλλήλων[10].

Όπως σημειώνεται στο δημοσιονομικό δελτίο που συνοδεύει την προτεινόμενη τροποποίηση της εντολής, αυτή η νέα κατανομή του προσωπικού συνεπάγεται χαμηλότερο προϋπολογισμό ανερχόμενο σε 8 894 600 EUR. Εφόσον ο εγκριθείς προϋπολογισμός για τον οργανισμό για το 2008 ανέρχεται σε 10 212 600 EUR, η Επιτροπή προτείνει τη μεταφορά της διαφοράς των 1 318 000 EUR στη θέση του προϋπολογισμού 06 01 04 04 «Χρηματοδοτική στήριξη για έργα κοινού ενδιαφέροντος του διευρωπαϊκού δικτύου μεταφορών — Δαπάνες για τη διοικητική διαχείριση» μέσω εσωτερικής μεταφοράς. Το ποσό αυτό θα χρησιμοποιηθεί κυρίως για τη χρηματοδότηση μελετών που αφορούν τη στήριξη της Πράσινης Βίβλου για το μέλλον της πολιτικής του διευρωπαϊκού δικτύου μεταφορών, την εφαρμογή των κατευθυντήριων γραμμών για τα διευρωπαϊκά δίκτυα μεταφορών (2006-2007) και για τις κυκλοφοριακές ροές του βασικού περιφερειακού δικτύου μεταφορών της Νοτιοανατολικής Ευρώπης - Horizon 2030.

3. Κοινή Επιχείρηση « Κυψέλες καυσίμου και υδρογόνο» (ΚΚΥ-FCH)

Σύμφωνα με το άρθρο 166 της συνθήκης ΕΚ, το Ευρωπαϊκό Κοινοβούλιο και το Συμβούλιο εξέδωσαν την απόφαση 2006/1982/ΕΚ, της 18ης Δεκεμβρίου 2006, σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) – το πρόγραμμα-πλαίσιο[11]. Κατόπιν, το Συμβούλιο εξέδωσε την απόφαση 2006/971/ΕΚ της 19ης Δεκεμβρίου 2006, σχετικά με το ειδικό πρόγραμμα «Συνεργασία» για την εκτέλεση του έβδομου προγράμματος-πλαισίου της Ευρωπαϊκής Κοινότητας– το ειδικό πρόγραμμα[12].

Μεταξύ όλων των θεμάτων που καθορίζονται για κοινοτική δράση και ανάμεσα στα ισχύοντα διαφορετικά μέσα, το έβδομο πρόγραμμα-πλαίσιο μπορεί να υλοποιηθεί, σε πολύ περιορισμένο αριθμό περιπτώσεων, μέσω κοινών τεχνολογικών πρωτοβουλιών (ΚΤΠ).

Ο διορθωτικός προϋπολογισμός αριθ. 3/2008[13] δημιούργησε την απαραίτητη δομή του προϋπολογισμού για την υποδοχή των τεσσάρων πρώτων κοινών επιχειρήσεων[14]. Το παρόν προσχέδιο διορθωτικού προϋπολογισμού (ΠΣΔΠ) αριθ. 6 περιλαμβάνει τη δημιουργία της απαραίτητης δομής του προϋπολογισμού για την υποδοχή της κοινής τεχνολογικής πρωτοβουλίας για την κοινή επιχείρηση «Κυψέλες καυσίμου και υδρογόνο» (ΚΚΥ-FCH), μετά την έκδοση από το Συμβούλιο του κανονισμού (ΕΚ) αριθ. 521/2008[15] της 30ής Μαΐου 2008.

Ο κανονισμός του Συμβουλίου για τη σύσταση των αντίστοιχων συμπράξεων δημόσιου και ιδιωτικού τομέα με βάση το άρθρο 171 της συνθήκης και το άρθρο 185 του δημοσιονομικού κανονισμού, θεσπίστηκε σύμφωνα με τις ήδη εκδοθείσες κοινές τεχνολογικές πρωτοβουλίες, συμπεριλαμβανομένης της απαλλαγής για την εκτέλεση των προϋπολογισμών τους, που δίδεται από το Ευρωπαϊκό Κοινοβούλιο μετά από σύσταση του Συμβουλίου.

Επομένως, αυτός ο διορθωτικός προϋπολογισμός αφορά τη δημιουργία των αντίστοιχων νέων θέσεων για τις επιδοτήσεις της κοινής επιχείρησης «Κυψέλες καυσίμου και υδρογόνο» καθώς και για την εκπόνηση του πίνακα προσωπικού[16].

Δεν ζητούνται πρόσθετες πιστώσεις στο πλαίσιο της δημιουργίας αυτών των νέων γραμμών του προϋπολογισμού. Οι πιστώσεις θα αφαιρεθούν από τις γραμμές του προϋπολογισμού που αντιστοιχούν στις προτεραιότητες του έβδομου προγράμματος-πλαισίου του αντίστοιχου τομέα πολιτικής που συμμετέχει σε αυτή την κοινή τεχνολογική πρωτοβουλία.

Τέσσερις προτεραιότητες του ειδικού προγράμματος «Συνεργασία» για την εκτέλεση του έβδομου προγράμματος πλαισίου για την έρευνα της ΕΕ θα συνεισφέρουν στη χρηματοδότηση της κοινής επιχείρησης «Κυψέλες καυσίμου και υδρογόνο»:

- ενέργεια

- μεταφορές

- νανοεπιστήμες, νανοτεχνολογίες, υλικά και νέες τεχνολογίες παραγωγής

- περιβάλλον.

Για το 2008 μόνο η προτεραιότητα «Ενέργεια» θα συνεισφέρει στη χρηματοδότηση της κοινής επιχείρησης «Κυψέλες καυσίμου και υδρογόνο».

Η κατάσταση αυτή διαφέρει από τις προηγούμενες κοινές επιχειρήσεις που αφορούσαν μόνο μία θεματική προτεραιότητα και επομένως μόνο μια γραμμή του προϋπολογισμού.

Η Επιτροπή, λαμβάνοντας υπόψη το στάδιο εκκίνησης της κοινής επιχείρησης, προτείνει για το 2008 να διατεθούν 30 000 000 EUR σε πιστώσεις ανάληψης υποχρεώσεων και 1 900 000 EUR σε πιστώσεις πληρωμών για τις νέες θέσεις που θα δημιουργηθούν, ενώ τα αντίστοιχα ποσά θα αφαιρεθούν από την υπάρχουσα γραμμή 08 05 01 του προϋπολογισμού.

Ο ακόλουθος πίνακας συνοψίζει τις νέες θέσεις που θα δημιουργηθούν καθώς και τις πιστώσεις που θα διατεθούν στις νέες θέσεις:

Νέες θέσεις | Περιγραφή | Πιστώσεις ανάληψης υποχρεώσεων (εκατ. EUR) | Πιστώσεις πληρωμών (εκατ. EUR) |

08 05 02 | Συνεργασία — Ενέργεια — Κοινή επιχείρηση «Κυψέλες καυσίμου και υδρογόνο» (ΚΚΥ - FCH) | 28,100 | 0 |

08 01 04 41 | Δαπάνες στήριξης για την κοινή επιχείρηση «Κυψέλες καυσίμου και υδρογόνο» (ΚΚΥ - FCH) | 1,900 | 1,900 |

Λαμβανομένης υπόψη της προβλεπόμενης συνεισφοράς στην κοινή επιχείρηση, το συνολικό ποσό στη γραμμή του προϋπολογισμού που αντιστοιχεί στη σχετική προτεραιότητα «Ενέργεια» θα μειωθεί όπως εμφαίνεται στον ακόλουθο πίνακα:

Θέσεις | Περιγραφή | Πιστώσεις ανάληψης υποχρεώσεων (εκατ. EUR) | Πιστώσεις πληρωμών (εκατ. EUR) |

08 05 01 | Συνεργασία — Ενέργεια | 99,680 | 62,598 |

4. EUROJUST

Τα τελευταία έτη ο αριθμός των υπαλλήλων της EUROJUST αυξήθηκε σημαντικά, ιδίως όσον αφορά τα «εθνικά μέλη» που αντιπροσωπεύουν τα κράτη μέλη στο συλλογικό σώμα της EUROJUST καθώς και τους υπαλλήλους που υπάγονται στον κανονισμό υπηρεσιακής κατάστασης, οι οποίοι αυξήθηκαν από 76 έκτακτους υπαλλήλους το 2004 σε 175 το 2008. Επί του παρόντος, οι υπάλληλοι κατανέμονται μεταξύ του κτιρίου «ARC» στη Χάγη (194 γραφεία στα οποία εργάζονται 229 άτομα), και των προσωρινών γραφείων στο κτίριο «Equinox» (27 γραφεία). Εκτιμάται ότι μέχρι το 2014, η EUROJUST θα χρειάζεται 320-325 γραφεία, αριθμό που συνάδει προς τον τρέχοντα δημοσιονομικό προγραμματισμό. Προβλέπεται ότι το κράτος μέλος υποδοχής θα διαθέσει τα κατάλληλα γραφεία μέχρι το 2012. Ωστόσο, εν τω μεταξύ, πρέπει να ανευρεθεί προσωρινή λύση.

Το κράτος μέλος υποδοχής πρότεινε ένα νέο κτίριο στο «Haagse Veste 1» (HV1) για την περίοδο 2008-2012, το οποίο η EUROJUST θα μοιράζεται με το Διεθνές Ποινικό Δικαστήριο. Τα 160 διαθέσιμα γραφεία αυτού του κτιρίου θα φιλοξενήσουν το προσωπικό του κτιρίου «Equinox», το προσωπικό που πλεονάζει στο κτίριο «ARC» καθώς και τους νέους υπαλλήλους. Η μετακόμιση προβλέπεται για τον Σεπτέμβριο του 2008.

Σε αυτό το πλαίσιο, η EUROJUST ζήτησε την αύξηση του προϋπολογισμού της κατά 7 339 398 EUR προκειμένου να καλύψει το ενοίκιο και τη συντήρηση του νέου κτιρίου HV1, να πραγματοποιήσει τις αναγκαίες προσαρμογές στο κτίριο αυτό, να το επιπλώσει καθώς και να προσλάβει το αναγκαίο προσωπικό ασφαλείας (επιμερισμός του κόστους αυτού με το Διεθνές Ποινικό Δικαστήριο).

Μετά την αξιολόγηση της πρότασης και κατόπιν συζητήσεων με την EUROJUST, η Επιτροπή προτείνει να δεχθεί το αίτημα, εξαιρουμένης του καλούμενου «πακέτου εσωτερικών εργασιών» (2,6 εκατ. EUR για τις εργασίες – τοίχοι, πατώματα, πόρτες, εγκαταστάσεις εξυπηρετητών πληροφορικής). Η δέσμη αυτή αποτελεί αντικείμενο διαπραγματεύσεων μεταξύ της EUROJUST και του κράτους μέλους υποδοχής.

Από τα υπόλοιπα 4,7 εκατ. EUR, προτείνεται η κάλυψη ποσού 2,5 εκατ. EUR από έσοδα για ειδικό προορισμό (1,8 εκατ. EUR που αντιστοιχούν στο πλεόνασμα του 2006 και τα υπόλοιπα από το 2007). Επομένως, το τελικό αίτημα για τον διορθωτικό προϋπολογισμό ανέρχεται σε 2,24 εκατ. EUR.

Πιστώσεις ανάληψης υποχρεώσεων ύψους 2,24 εκατ. EUR θα προέλθουν από το περιθώριο κάτω από το ανώτατο όριο του τομέα 3α (19 εκατ. EUR το 2008). Οι αντίστοιχες πιστώσεις πληρωμών θα ανακατανεμηθούν από τη γραμμή του προϋπολογισμού 18 06 06 «Ποινική Δικαιοσύνη», της οποίας οι προσκλήσεις υποβολής προτάσεων απέφεραν κατώτερα αποτελέσματα από αυτά που είχαν αρχικά προβλεφθεί.

Προτείνεται η ακόλουθη εγγραφή πρόσθετων πιστώσεων στον προϋπολογισμό:

18 06 04 01 EUROJUST — Επιδότηση στους τίτλους 1 και 2 : 1 940 000 EUR

18 06 04 02 EUROJUST — Επιδότηση στον τίτλο 3 : 300 000 EUR

5. Πρόγραμμα Ανταγωνιστικότητας και Καινοτομίας (ΠΑΚ)

Η έναρξη των χρηματοδοτικών μέσων στο πλαίσιο του ΠΑΚ ήταν πολύ θετική. Οι πόροι του προϋπολογισμού του 2007 είχαν αναληφθεί τον Δεκέμβριο του 2007 και τα πρώτα σχέδια είχαν εγκριθεί πριν από το τέλος του έτους. Οι μεταγενέστερες προτάσεις από το Ευρωπαϊκό Ταμείο Επενδύσεων (ΕΤΕ) έφθαναν με τέτοια ταχύτητα που χρειάστηκε να ξεκινήσει η ανάληψη των πόρων του προϋπολογισμού του 2008 πολλούς μήνες νωρίτερα από ότι αναμενόταν, δηλαδή τον Φεβρουάριο του 2008.

Πραγματοποιούνται τακτικές συζητήσεις με το ΕΤΠ για να διασφαλιστεί η αποτελεσματικότερη χρήση των διαθέσιμων πόρων αλλά είναι ήδη σαφές ότι η ζήτηση για το μέσο υπερβαίνει τους διαθέσιμους πόρους για το 2008. Το γεγονός ότι σημειώθηκε τόσο μεγάλη ζήτηση τόσο νωρίς κατά τη διάρκεια του έτους δυσχεραίνει την αναβολή των εγκρίσεων για το 2009, διότι ενέχει τον κίνδυνο απώλειας μερικών ενδιαφερόμενων μερών, εκτός εάν αυξηθούν οι πόροι το 2008.

Οι αρχικές προβλέψεις ζητούσαν μια μικρή επικέντρωση των δαπανών στα πρώτα δύο έτη. Αναμενόταν ότι η νέα ζήτηση θα χρειαζόταν να προωθηθεί μέσω του προγράμματος ευαισθητοποίησης, που εγκαινιάστηκε το 2008 ως μέρος της συνολικής δέσμης ΠΑΚ. Στην πράξη, η μεταφορά αποδείχθηκε μεγαλύτερη από την αναμενόμενη και η νέα ζήτηση είναι ήδη τόσο ισχυρή που το πρόγραμμα ευαισθητοποίησης περιορίστηκε για να αποφευχθεί ο κίνδυνος ανεκπλήρωτων προσδοκιών.

Επομένως, προτείνεται η αύξηση των πιστώσεων ανάληψης υποχρεώσεων για τη γραμμή 01 04 04 «Πρόγραμμα πλαίσιο για την ανταγωνιστικότητα και την καινοτομία — Πρόγραμμα για την επιχειρηματικότητα και την καινοτομία» κατά 3,9 εκατ. EUR. Αυτοί οι πρόσθετοι πόροι θα αντισταθμιστούν από μείωση των πιστώσεων ανάληψης υποχρεώσεων στο δημοσιονομικό προγραμματισμό της γραμμής 01 04 04 κατά το 2011 και το 2012.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2008 | Προϋπολογισμός 2008 (περιλ. ΔΠ 1-4/2008 και ΠΣΔΠ 5/2008) | ΠΣΔΠ 6/2008 | Προϋπολογισμός 2008 + ΔΠ 1-4/2008 και ΠΣΔΠ 5 και 6/2008 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |10 386 000 000 | |11 082 100 000 |9 768 739 600 |3 900 000 |0 |11 086 000 000 |9 768 739 600 | |1β. Συνοχή για την ανάπτυξη και την απασχόληση |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Σύνολο |57 653 000 000 | |58 338 048 720 |50 320 304 626 | | |58 341 948 720 |50 320 304 626 | | Περιθώριο[17] | | |-185 048 720 | | | |-188 948 720 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων δαπάνες σχετικές με την αγορά και άμεσες ενισχύσεις |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Σύνολο |59 193 000 000 | |55 564 715 538 |53 241 270 053 | | |55 564 715 538 |53 241 270 053 | | Περιθώριο | | |3 628 284 462 | | | |3 628 284 462 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |747 000 000 | |728 034 000 |533 196 000 |2 240 000 |0 |7 30 274 000 |533 196 000 | |3β. Ιθαγένεια |615 000 000 | |875 254 197 |968 664 203 | | |875 254 197 |968 664 203 | | Σύνολο |1 362 000 000 | |1 603 288 197 |1 501 860 203 | | |1 605 528 197 |1 501 860 203 | | Περιθώριο[18] | | |19 123 000 | | | |16 883 000 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[19] |7 002 000 000 | | 7 311 218 000 |8 112 728 400 | | | 7 311 218 000 |8 112 728 400 | | Περιθώριο | | | -70 000 000 | | | | -70 000 000 | | | 5. ΔΙΟΙΚΗΣΗ[20] |7 380 000 000 | |7 279 525 455 |7 280 085 455 | | |7 279 525 455 |7 280 085 455 | | Περιθώριο | | | 177 474 545 | | | | 177 474 545 | | | 6. ΑΝΤΙΣΤΑΘΜΙΣΕΙΣ |207 000 000 | |206 636 292 |206 636 292 | | |206 636 292 |206 636 292 | | Περιθώριο | | | 363 708 | | | | 363 708 | | | ΣΥΝΟΛΟ |132 797 000 000 |129 681 000 000 |130 303 432 202 |120 662 885 029 | 6 140 000 |0 |130 309 572 202 | 120 662 885 029 | | Περιθώριο | | |3 570 196 995 |9 560 670 956 | | | 3 564 056 995 | 9 560 670 956 | |

[1] ΕΕ L 248 της 16.9.2002, σ. 1.

[2] ΕΕ L 343 της 27.12.2007, σ. 9.

[3] Κανονισμός (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων, ΕΕ L 11 της 16.1.2003, σ. 1.

[4] ΕΕ L 24 της 27.1.2005, σ. 35.

[5] ΕΕ L 49 της 17.2.2007, σ. 21.

[6] Οι πλήρεις λεπτομέρειες καθορίζονται στο δημοσιονομικό παράρτημα.

[7] ΕΕ L 369 της 16.12.2004, σ.73.

[8] Οι πλήρεις λεπτομέρειες καθορίζονται στο δημοσιονομικό παράρτημα.

[9] ΕΕ L 32 της 6.2.2007, σ. 88.

[10] Οι πλήρεις λεπτομέρειες καθορίζονται στο δημοσιονομικό παράρτημα.

[11] ΕΕ L 412 της 30.12.2006, σ. 1.

[12] ΕΕ L 400 της 30.12.2006, σ. 86

[13] Όπως εγκρίθηκε στις 5.6.2008.

[14] Έξι κοινές τεχνολογικές πρωτοβουλίες προβλέπονται στο ειδικό πρόγραμμα «Συνεργασία» για την εκτέλεση του έβδομου προγράμματος-πλαισίου για την έρευνα της ΕΚ [η πρωτοβουλία Artemis για τα ενσωματωμένα συστήματα πληροφορικής, η πρωτοβουλία για τα καινοτόμα φάρμακα (ΙΜΙ), η πρωτοβουλία Clean sky για την αεροναυτική και τις αερομεταφορές, η πρωτοβουλία ENIAC για τις νανοηλεκτρονικές τεχνολογίες, η πρωτοβουλία για τις κυψέλες καυσίμου και το υδρογόνο (FCH-ΚΚΥ)]. Μια ακόμα πρωτοβουλία βρίσκεται στο στάδιο της εκπόνησης: Παγκόσμια Παρακολούθηση Περιβάλλοντος και Ασφάλειας (GMES).

[15] ΕΕ L153 της12.6.2008, σ.20.

[16] Ο κανονισμός υπηρεσιακής κατάστασης και οι κανόνες που εκδίδονται από κοινού από τα θεσμικά όργανα των Κοινοτήτων για το σκοπό αυτό εφαρμόζονται στο προσωπικό των κοινών επιχειρήσεων και τους εκτελεστικούς διευθυντές τους. Πλήρεις λεπτομέρειες για τον πίνακα προσωπικού της κοινής επιχείρησης «Κυψέλες καυσίμου και υδρογόνο» καθορίζονται στο δημοσιονομικό παράρτημα.

[17] Το Ευρωπαϊκό Ταμείο Προσαρμογής στην Παγκοσμιοποίηση δεν περιλαμβάνεται στον υπολογισμό του περιθωρίου στο πλαίσιο του τομέα 1α. Το μέσο ευελιξίας κινητοποιήθηκε για ποσό 200 εκατ. EUR.

[18] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[19] Το περιθώριο του 2008 για τον τομέα 4 δεν λαμβάνει υπόψη του τις πιστώσεις που αφορούν το αποθεματικό επείγουσας βοήθειας. Το μέσο ευελιξίας κινητοποιήθηκε για ποσό 70 εκατ. EUR.

[20] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 για ποσό 77 εκατ. EUR για τις εισφορές του προσωπικού στο συνταξιοδοτικό καθεστώς.